- Hindi News
- National
- 15 मिनट में हो गई 14 प्रस्तावों पर चर्चा दो मुद्दों को छोड़कर सब किए स्वीकृत
15 मिनट में हो गई 14 प्रस्तावों पर चर्चा दो मुद्दों को छोड़कर सब किए स्वीकृत
नगर परिषद ने साेमवार को विकास कार्यों की न्यूनतम दरों को स्वीकृत करने के लिए सम्मेलन रखा। इसमें 14 काम रखे गए, इनमें से एक को निरस्त कर बाकी को महज 15 मिनट की चर्चा में ही स्वीकृत कर दिया गया। हालांकि अध्यक्ष व कुछ पार्षद बाद तक बैठे रहे लेकिन जिन मुद्दों को लेकर बैठक की थी उनको चाय-नाश्ते से पहले ही स्वीकृत कर दिया।
परिषद द्वारा वार्ड 3 भेरूजी महाराज चबूतरे के पास सीमेंट-कांक्रीट निर्माण, वार्ड 3 आर्य समाज मंदिर से गांधी चौक तक रोड के दोनों तरफ यू शेप आरसीसी नाला निर्माण, वार्ड 4 एवं 5 छागलदेव महाराज मंदिर से कछालिया की पुलिया तक डब्ल्यूबीएम रोड निर्माण, वार्ड 6 पीपलचौक के पास की 10 गलियों में सीसी रोड एवं नाली निर्माण, वार्ड 9 की गलियों में सीसी रोड एवं नाली निर्माण, वार्ड 9 के मुख्य मार्ग एवं विभिन्न गलियों में यू एवं वी शेप नाली निर्माण, वार्ड 12 में बाउंड्रीवाॅल निर्माण, वार्ड 14 भानपुरा रोड तक नाला निर्माण, वार्ड 14 नगर परिषद कार्यालय टंकी परिसर की बाउंड्रीवाॅल निर्माण एवं वार्ड 14 लोक निर्माण विभाग कार्यालय से तहसील बायपास रोड तक नाला निर्माण की न्यूनतम दरों को स्वीकृति मिल गई।
कछालिया की पुलिया से बोलिया रोड तक यह रास्ता डब्ल्यूबीएम बनेगा।
स्वीकृत कार्यों को जल्दी ही शुरू करेंगे
नगर परिषद की बैठक में वार्ड 14 पंथवारिया रोड मुक्तिधाम से भानपुरा रोड तक बायपास डब्ल्यूबीएम रोड निर्माण को बनाने की दर बुलवाई थी। नगर परिषद ने दरें स्वीकृत करने के समय प्रस्ताव को निरस्त कर दिया। परिषद का कहना है यह कि उस तरफ कोई बस्ती ही नहीं है तो फिलहाल रोड किसके लिए बनाया जाए। इसी तरह पिछले दिनों खटीक समाज ने एक ज्ञापन देकर मटन मार्केट में दुकानें आवंटन की मांग की थी। फिलहाल परिषद ने इस प्रस्ताव को फिलहाल स्थगित किया है। बैठक में नप अध्यक्ष अनोख पाटीदार, सांसद प्रतिनिधि दिनेश पाटीदार, उपाध्यक्ष प्रमीला प्रकाश मालवीय, नेता प्रतिपक्ष ललित चंदेल, सीएमओ बीएस सोलंकी सहित सभी पार्षद एवं परिषद कर्मचारी मौजूद थे।
दो मुद्दों में से एक को निरस्त कर दिया वहीं एक मुद्दे को फिलहाल स्थगित किया है। इस पर बाद में विचार किया जाएगा। जिन कामों की न्यूनतम दरें स्वीकृत की जा चुकी हैं, उन्हें जल्दी ही शुरू करेंगे। बी एस सोलंकी, बीएमओ
सम्मलेन पर इन पर भी किया विचार
बैठक में वार्ड 4 पुरानी कृषि उपज मंडी रोड से हिंगोरिया रोड तक डब्ल्यूबीएम रोड निर्माण, शहीद स्मारक के चारों ओर पोल एवं जंजीर लगाने, वार्ड 9 मुहर्रम चौक से दरगाह तक यू शेप आरसीसी नाले निर्माण, भवन भूमि के प्राप्त नामांतरण प्रकरणों की स्वीकृति पर विचार एवं निकाय को प्राप्त पेंशन प्रकरणों की स्वीकृति पर विचार किया।
मंदसौर | शहर के विभिन्न चौराहों पर वाहन या ठेले से खानपान की दुकान लगाने वालों से नपा अब ज्यादा पटरी शुल्क वसूलेगी। पीआईसी में शुल्क 10 रुपए से बढ़ाकर 50 रुपए करने पर सहमति बन गई। सवा घंटे चली बैठक में 141 बिंदुओं पर विचार हुआ।
बैठक सोमवार दोपहर 4 बजे नपाध्यक्ष प्रहलाद बंधवार की अध्यक्षता में हुई। इसमें 141 में से 135 प्रस्ताव नामांतरण के थे। चर्चा के बाद इन्हें स्वीकृत कर दिया। नपाध्यक्ष ने नामांतरण शाखा से कहा कि ऐेसे प्रस्ताव जिन पर विवाद नहीं है, वे भी जल्द तैयार करें। मार्च में एक और पीआईसी बुलाकर ऐसे प्रकरणों को स्वीकृति कर दिया जाएगा। बैठक में राजस्व विभाग ने आजाद चौक, गांधी चौराहा, बीपीएल चौराहा, महाराणा प्रताप बसस्टैंड, नेहरू बस स्टैंड पर रात में सजने वाली चौपाटी की व्यावसायिक ठेले, वाहन पर चौपाटी शुल्क लगाने का प्रस्ताव दिया। इस पर पीआईसी ने चौपाटी पर दुकान सजाने वालों से 10 रुपए के बजाए 50 रुपए प्रतिदिन शुल्क स्वीकृत कर दिया। अर्जित अवकाश, ग्रेच्युटी भुगतान, बाउंड्रीवॉल निर्माण जैसे प्रस्ताव स्वीकृत कर दिए। पीआईसी सदस्य पुलकित पटवा, मुकेश खमेसरा, विनोद डगवार, श्रवण रजवानिया, विक्रम भैरवा, सुुनीता बाहेती, सीएमओ हिमांशु भट्ट सहित अन्य अधिकारी मौजूद थे।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva